text: Jonas Dal om Esbjerg-rygter: Det er en kæmpe and!
  14 oktober 2015 kl. 06.28
  Det er en kæmpe and. Det sker ikke! Så bestemt afviser Hobros nuværende cheftræner Jonas Dal, at han onsdag bliver præsenteret som ny træner i Esbjerg fB.
  Dagbladet BT var tirsdag aften skråsikker på , at Hobros cheftræner, Jonas Dal,  onsdag skulle præsenteres som Esbjergs kommende cheftræner.
  Men hvis det passer, er det ifølge Jonas Dal selv uden hans vidende.
  - Det kan jeg overhovedet ikke se, hvor de skulle have fra. Det bliver jeg i hvert fald ikke, sagde han til TV 2 SPORT, der  fangede ham efter pokalkampen mellem Hobro og Roskilde tirsdag aften.
   - Det er en kæmpe and! Jeg tror det er en gås eller en juleand eller sådan noget. Det sker i hvert fald ikke, sagde en grinende Jonas Dal til TV 2 SPORT. 
  Esbjerg fB har tidligere meldt ud, at klubben gik efter at have ny træner på plads i den netop overståede landskamppause, hvor superligaen ligger stille.  Esbjerg spiller næste superligakamp mandag aften hjemme mod Aab, så det er sidste frist for at offenliggøre ansættelsen af en ny træner, hvis EfBs egen tidsplan skal overholdes.
  &quot;Det er en kæmpe and!&quot;Jonas Dal afviser, at han skulle være på vej til Esbjerg #sldkhttp://t.co/cCoy03BBd4 pic.twitter.com/XT085WAmue
  
  